Нови процват Спецеса дешава се образовањем савремене Грчке 1830. г. и после 10годишњег ратовања са Турцима, када су становници Спецеса били веома укључени у Грчки устанак. Проглашавањем оближње Атине за нову престоницу Спецес се почиње развијати, али то ипак није спречило исељавање многобројног становништва са острва. После Другог светског рата развојем и пренасељавањем не тако далеке Атине острво постаје место викенд туризма Атињана, што је дало нови подстрек за развој.